มนตรี เจนอักษร

มนตรี เจนอักษร (เกิด 19 พฤศจิกายน พ.ศ. 2498) ชื่อเล่น ปุ๊ เป็นนักแสดง นักพากย์ และพิธีกรชาวไทย เริ่มเข้าสู่วงการบันเทิงตั้งแต่ปี พ.ศ. 2522 จากบท “อาโยะ“ ชาวเขาในภาพยนตร์เรื่อง คนภูเขา กำกับโดย วิจิตร คุณาวุฒิ ซึ่งได้รับรางวัลสุพรรณหงส์ทองคำ สาขานักแสดงนำชายยอดเยี่ยม นอกจากนี้ ยังได้รับรางวัลผู้ใช้ภาษาไทยดีเด่น ในงานวันภาษาไทยแห่งชาติ เมื่อวันที่ 29 กรกฎาคม พ.ศ. 2551 และ ผู้ใช้ภาษาไทยดีเด่น รางวัล ราชบัณฑิตยสถานสรรเสริญ พ.ศ. 2551

ประวัติ 
มนตรี เจนอักษร เกิดที่อำเภอเมือง จังหวัดนครปฐม มัธยมศึกษา​ตอนต้นที่โรงเรียน​อุดรพิทยานุกูล จังหวัด​อุดรธานี​ จบมัธยมปลายที่โรงเรียนสามเสนวิทยาลัย กรุงเทพมหานคร จบการศึกษาระดับปริญญาตรีจากคณะอักษรศาสตร์ สาขาวิชาภาษาอังกฤษ (วิชาโท - การละคร) จากมหาวิทยาลัยศิลปากร เมื่อปี พ.ศ. 2519  ประสบการณ์เคยเป็นอาจารย์ที่คณะอักษรศาสตร์ มหาวิทยาลัยศิลปากร นครปฐม สอนวิชา Modern Drama และเป็นอาจารย์สอนวิชา English และ Modern drama ที่วิทยาลัยนาฏศิลป ที่กรุงเทพมหานคร  ปัจจุบันยังคงแสดงละครโทรทัศน์ เป็นนักพากย์ ผู้บรรยายโฆษณา และเป็นพิธีกรรายการโทรทัศน์ โดยงานนักพากย์นั้นส่วนใหญ่พากย์เป็นพระเอกหรือพระรอง และได้พากย์เสียงดาราฮอลลีวูดที่มีชื่อเสียงหลายคน เช่น แบรด พิตต์, แมตต์ เดมอน, นิโคลัส เคจ และ เฉินหลง เป็นต้น ได้รับรางวัลต่างๆ ทั้งตุ๊กตาทอง, สุพรรณหงส์ รวมทั้งรางวัลผู้ใช้ภาษาไทยดีเด่น ในงานวันภาษาไทยแห่งชาติ เมื่อวันที่ 29 กรกฎาคม พ.ศ. 2551  อีกทั้งยังมีอัลบั้มเพลงของตนเองมาแล้ว 1 ชุด ชื่อ ทหารม้าหนุ่มโสด

ในปี พ.ศ. 2555 มนตรี เจนอักษร เป็นผู้ให้คำแนะนำแก่ หนึ่งธิดา โสภณ สำหรับการพากย์เสียงหน่อวา ซึ่งเป็นตัวละครในแอนิเมชัน เอคโค่ จิ๋วก้องโลก 

ชีวิตครอบครัว สมรสกับนางอัญชลี เจนอักษร มีบุตรชาย 2 คน ชื่อ มนัญชย์ เจนอักษร , ธัญวิชญ์ เจนอักษร (ปาล์ม) และมีหลานชื่อน้องเอริ ด.ญ.เอริษา เจนอักษร โดยเป็นบุตรของ ปาล์ม ธัญวิชญ์ เจน อักษร และโนเอล กลิ่นเนียม(ไทนี่)  ซึ่งปาล์มกำลังทำหน้าที่จัดรายการอยู่ช่อง Spokedark TV กับจอห์น วิญญู วงค์สุรวัฒน์

ผลงานการแสดงภาพยนตร์ 
 คนภูเขา (2522) รับบท อาโยะ (ภาพยนตร์เรื่องแรกของมนตรี เจนอักษร)
 ทองผาภูมิ (2523) รับบท เกลียว
 ละอองดาว (2523)
 รักประกาศิต (2523) รับบท นิพนธ์
 สันกำแพง (2524) รับบท ตะวัน
 สิงห์สองฝั่ง (2524)
 เสือมังกร (2524)
 เด็ดหนวดพ่อตา (2524)
 มหาราชดำ (2524) รับบท ขุนทัพ
 แม่กาวาง (2524)
 ลูกสาวแม่ค้า (2524) รับบท ไวพจน์
 โปลิศจับขโมย (2524) รับบท จ ส ต พิสดาร
 ภูชิชย์-นริศรา (2524) รับบท นิพนธ์
 โนรี (2525)
 ดวงตาสวรรค์ (2525) รับบท ราชานัติ
 มัจจุราชสีน้ำผึ้ง (2525)
 พลฯ ทองดีใจซื่อ (2525)
 พ่อดอกรัก (2525)
 หัวใจทมิฬ (2526)
 แม่จอมยุ่ง (2526) รับบท ธีร์วี
 ไฟรักอสูร (2526)
 พ่อตาจิ๊กโก๋ (2526)
 เทพบุตรสลัม (2526)
 ยุทธการกระดูกอ่อน (2527)
 นางเสือดาว (2528)
 กลิ่นสีและกาวแป้ง (2531) เสียงบรรยาย
 กลิ่นสีและกาวแป้ง 2 (2532) เสียงบรรยาย
 18 ฝนคนอันตราย (2540)
 สุริโยไท (2544) เสียงบรรยาย
 ตำนานสมเด็จพระนเรศวรมหาราช ภาค ๕ ยุทธหัตถี (2557) เสียงบรรยาย
 The Expendable 4 (2566) ให้เสียงพากย์ Barney Ross ซึ่งรับบทโดย ซิลเวสเตอร์ สตอลโลน

ละครโทรทัศน์

ซิทคอม
 ระเบิดเที่ยงแถวตรง (16 กันยายน 2555 - 25 มกราคม 2558) รับบท ผ.บ.คนที่ 2
 ครัวซองทำนองรัก (2555-2556) รับบท ทนายหวาง
 ข่าวร้อนก่อนไก่โห่ (2559) รับบท ผอ. วิฑูรย์

พิธีกร
 เกมตั้งตัว
 ท็อปเท็น ช่อง 9 (2533-2537)
 กรรมลิขิต ช่อง 5 (2551-2556)
 ส.ว. วัยสะรุ่น ช่อง PPTV

ผลงานการพากย์ 
Se7en พากย์เสียง มิล (แบรด พิตต์)
Fight Club พากย์เสียง ไทเลอร์ เดิลเด้น แบรด พิตต์)
Zero Dark Thirty พากย์เสียง แดน 
THE SIEGE ยุทธการวินาศกรรมข้ามแผ่นดิน
The Iron Lady (ช่อง 7) พากย์เสียง เดนนิส แทตเชอร์
The Viral Factor (ช่อง 7) พากย์เสียง หม่า เฟย 
Hot Fuzz (ช่อง 7) พากย์เสียง นิโคลัส แองเจิล
The Last King of Scotland (ช่อง 7) พากย์เสียง อีดี้ อามิน
Smallville (ช่อง 7) 
The Hurt Locker (ช่อง 7) พากย์เสียง พันโท จอห์น เคมบริดจ์
Unstoppable (ช่อง 7) พากย์เสียง แฟรงก์ บาร์นส์
Drag Me to Hell (ช่อง 7) พากย์เสียง สตู และ เลียวนาร์ด ดาลตัน
แกล้งจุ๊บให้รู้ว่ารัก Playful Kiss (ช่อง 7) พากย์เสียง แบคซึงโจ
ยัยตัวร้ายกับนายต่างดาว MY LOVE FROM THE STAR (ช่อง 7) พากย์เสียง นักข่าวปาร์ค
ชีวิตเพื่อชาติ รักนี้เพื่อเธอ Descendene of the sun (ช่อง 7) พากย์เสียง ยู ชีจิน
ครุฑ มหายุทธ หิมพานต์
ฯลฯ

อัลบั้มเพลง 
 ทหารม้าหนุ่มโสด

รางวัลที่ได้รับ 
พ.ศ. 2530 รางวัลตุ๊กตาทองนักพากย์ชายยอดเยี่ยมจากภาพยนตร์เรื่อง “ภุมรีสีทอง”
พ.ศ. 2535 รางวัลตุ๊กตาทองนักพากย์ชายยอดเยี่ยมจากภาพยนตร์เรื่อง “กลกามแห่งความรัก”
ได้รับรางวัล นักพากย์เสียงดีเด่น จากงานประกาศผลรางวัล โทรทัศน์ทองคำ ประจำปี พ.ศ. 2556 จากผลงานที่พากย์เสียงในภาพยนตร์ ละคร และ ซีรีส์ต่างๆของทางสถานีโทรทัศน์สีกองทัพบก ช่อง 7

อ้างอิง

แหล่งข้อมูลอื่น
 http://club.zubzip.com/?pu_Montree

นักแสดงชาวไทย
บุคคลจากอำเภอเมืองนครปฐม
บุคคลจากโรงเรียนอุดรพิทยานุกูล
บุคคลจากโรงเรียนสามเสนวิทยาลัย
บุคคลจากคณะอักษรศาสตร์ มหาวิทยาลัยศิลปากร
ชาวไทยเชื้อสายจีน
ชาวไทยเชื้อสายเวียดนาม
นักพากย์ชาวไทย
อาจารย์คณะนิเทศศาสตร์ - วารสารศาสตร์ - การสื่อสาร
บุคคลจากสถาบันบัณฑิตพัฒนศิลป์
ผู้มีชื่อเสียงทางโทรทัศน์ชาวไทย